# Tervetuloa koulutukseen: Ymmärrystä, työkaluja ja kohtaamisen taitoa muistisairaan hoidon arjen tilanteisiin

Syksyllä 2024 toteutetaan pilottina RRP2 hankkeessa suunniteltu koulutuskokonaisuus, jossa keskeisinä teemoina ovat ihmislähtöisyys ja validaatio menetelmä. Koulutus on tarkoitettu kotona asumista tukevien palvelujen, sekä ympärivuorokautisten palvelujen henkilöstölle, jotka työssään kohtaavat muistisairaita asiakkaita. Koulutuksen toteuttaa Suomen muistiasiantuntijat ry. Toiveena on, että sama henkilö osallistuu kaikkiin koulutuskertoihin. Yksittäisen poissaolon sattuessa, voi toinen henkilö työyhteisöstä ilmoittautua tilalle.

Koulutus toteutetaan tänä vuonna pilottina, jolloin koulutukseen osallistujilta tullaan pyytämään palautetta eri koulutuskertojen jälkeen. Palautteiden perusteella sisältöä hiotaan seuraavalle vuodelle. Jo ennen ensimmäistä koulutuskertaa osallistujille lähetetään sähköpostiin ennakkokysely odotuksista. Onkin hyvä miettiä jo etukäteen millaisiin arjen haasteellisiin tilanteisiin toivoisi tukea.

Koulutukseen ilmoittautuminen: Sovi oman esimiehesi kanssa koulutuskokonaisuuteen osallistumisesta. Esimies hyväksyy osallistujat ja ilmoittaa tiedot kootusti eteenpäin. Koulutukseen osallistujat voivat hakea viimeisen Järvenpäässä pidettävän koulutuskerran osalta korvausta matkakuluista. Saat tästä ohjeen koulutuksen alettua.

## Aikataulu ja sisältö:

1. **Torstai 12.9.2024 klo 13.00–16.00 Teams** – Yleisimmät muistisairaudet ja erityispiirteet, sekä niiden aiheuttama muuttunut käytös, lääkehoito ja ravitsemus.
2. **Torstai 3.10.2024 klo 13.00–16.00 Teams** – Elämänlaatua ja yksilöllisyyttä arkeen, ihmislähtöisyys arjessa. Miten lisätä elämänlaatua arjessa, tukea asiakkaan osallisuutta ja toimijuutta.
3. **Torstai 24.10.2024 klo 13.00–16.00 Teams** – Validaatio asenteena ja työkaluna, ymmärrystä asiakkaan käyttäytymiseen ja keinot muistisairauden eri vaiheissa.
4. **Torstai 21.11.2024 klo 13.00–16.00 Live, Järvenpää** – Ennakoinnin mahdollisuudet muistisairaan hoidossa. Mistä haasteellinen käytös johtuu, mikä sitä lisää. Miten toimia, jotta työntekijällä säilyy tilanteen hallinta.

Koulutuksessa tehdään omaan työhön liittyviä lyhyitä pohdintatehtäviä, joita voit työstää yhdessä oman työyksikkösi jäsenten kanssa.

Lisätietoja